Diari Oficial de la Generalitat Valenciana


Sumari del DOGV 9478, del 25-11-2022 (2022/11582)

Extracte de l'Ordre 8/2022, de 18 de novembre, de 2022, de la Vicepresidència segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - Finançat per la Unió Europea - Next Generation EU, i es procedeix a la convocatòria per a l'any 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11035


Data del document
:   22-11-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de l'Ordre 8/2022, de 18 de novembre, de 2022, de la Vicepresidència segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - Finançat per la Unió Europea - Next Generation EU, i es procedeix a la convocatòria per a l'any 2022. [2022/11625]  
  
BDNS (identif.): 660398.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/660398)  
  
Primer. Objecte  
Convocar per a l'exercici 2022 les ajudes establides en l'Ordre 8/2022, de 18 de novembre, de 2022, de la Vicepresidència segona i Conselleria d'Habitatge i Arquitectura Bioclimàtica per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 € Finançat per la Unió Europea - Next Generation EU.  
  
  
Segon. Bases reguladores  
Les bases reguladores es contenen en l'Ordre 8/2022, de 18 de novembre, de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 € Finançat per la Unió Europea - Next Generation EU.  
  
Tercer. Finançament de les ajudes.  
El finançament de les ajudes regulades en la present ordre es farà amb càrrec al capítol VII i a l'aplicació pressupostària 41.28.85.013.55, línia S1622, «MRR Finançament de Fons Europeus 2021-2026 Promocions d'habitatges per a arrendament», dels pressupostos de la Generalitat 2022.  
La quantia total màxima de les ajudes a concedir en l'exercici 2022 serà de 36.666.491,00 euros, corresponent íntegrament a l'aportació del Ministeri de Transports, Mobilitat i Agenda Urbana. Aquest import s'estima segons la disponibilitat pressupostària de la línia S1622.  
  
Aquestes ajudes, que tindran caràcter plurianual, estaran distribuïdes conforme amb les següents anualitats:  
  
Anualitat Ministeri de Transports,  
 Mobilitat i Agenda Urbana  
2022 17.179.845,00 -  
2023 4.050.000,00 -  
2024 1.805.000,00 -  
  
  
No obstant això, si es compleixen alguns dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior, es podrà augmentar mitjançant una resolució del vicepresident segon i conseller d'Habitatge i Arquitectura Bioclimàtica, fins a un import total màxim de 85.426.414,00 - corresponents a la Generalitat, tot això sense perjudici de poder incrementar-ho en major import en cas que el Ministeri de Transports, Mobilitat i Agenda Urbana aportara nous fons en el marc del Pla de recuperació, transformació i resiliència 2021-2026- Finançat per la Unió Europea - Next Generation EU. Aquesta resolució es publicarà, si escau, en el Diari Oficial de la Generalitat Valenciana prèviament a la resolució de concessió d'ajudes.  
  
L'efectivitat de la quantia addicional a la qual es refereix l'apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Per contra, en el cas que l'import global de les sol·licituds presentades, que complisquen els requisits de les presents bases, siga inferior a la dotació total inicial prevista de la convocatòria, el sobrant podrà ser alliberat per a destinar-se a altres programes o necessitats pressupostàries de la Vicepresidència Segona i Conselleria d'Habitatge i Arquitectura Bioclimàtica, vinculades al Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del PRTR.  
  
Quart. Quantia de l'ajuda  
1. Els promotors dels habitatges públics podran obtindre una ajuda proporcional a la superfície útil de cada habitatge, fins a un màxim de 700 euros per metre quadrat de superfície útil d'habitatge. La quantia màxima d'aquesta subvenció no podrà superar els 50.000 euros per habitatge, sense que en cap cas puga excedir del cost de les actuacions subvencionables.  
2. Seran despeses subvencionables totes les despeses inherents a la promoció de què es tracte, incloent-hi el cost de l'edificació, les despeses generals, les despeses corresponents als informes preceptius, el benefici industrial i qualsevol altre necessari, sempre que tots consten degudament acreditats. No es consideren costos subvencionables els corresponents a llicències, taxes, impostos o tributs. No obstant això, l'IVA o l'impost indirecte equivalent podran ser considerats elegibles sempre que no puguen ser susceptibles de recuperació o compensació total o parcial.  
No seran subvencionables les actuacions d'inversió en generadors tèrmics que utilitzen combustible d'origen fòssil.  
  
Cinqué. Parts beneficiàries i procediment de concessió  
El procediment de concessió d'aquestes subvencions serà en règim de concurrència no competitiva, conforme amb l'article 62.1 del Reial decret llei 36/2020, de 30 de desembre, per remissió de l'article 24 del Decret llei 6/2021, d'1 d'abril.  
Podran ser beneficiaris i, per tant, sol·licitants de les ajudes:  
1. Podran ser destinataris últims d'aquestes ajudes les empreses o entitats privades que sol·liciten les presents ajudes en forma i termini. Hauran de tindre la residència fiscal a Espanya, haver resultat adjudicatàries d'un dret de superfície sobre terrenys propietat de l'Entitat Valenciana d'Habitatge i Sòl en el procediment de concurrència competitiva regulat pel plec i hauran de promoure sobre els terrenys objecte del dret de superfície, habitatges de nova construcció que es destinen al lloguer social o a preu assequible durant un termini mínim de 50 anys comptats des de l'endemà de la data de l'obtenció de la qualificació definitiva, que complisquen els requisits establits en la base segona i que hauran d'estar finalitzades el 30 de juny de 2026, sense perjudici de les possibles pròrrogues que pogueren establir-se de conformitat amb l'article 4.7 del Reial decret 853/2021.  
2. Podran accedir a la condició de destinataris últims de les ajudes, sempre que complisquen el que s'estableix en l'article 11.3 de la LGS, les agrupacions privades de persones físiques o jurídiques, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
  
Sisé. Termini i forma de presentació de sol·licituds  
La sol·licitud es presentarà de manera telemàtica en model normalitzat dirigit a la Direcció General d'Habitatge i Regeneració Urbana. S'estableix un termini de deu dies hàbils des de l'endemà de la notificació de la resolució d'adjudicació del dret de superfície per part de l'Entitat Valenciana d'Habitatge i Sòl. Aquest termini serà en tot cas posterior a la publicació de l'ordre en el Diari Oficial de la Generalitat Valenciana. L'incompliment del termini de sol·licitud determinarà automàticament l'exclusió de la convocatòria.  
  
  
València, 22 de novembre de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.